奉和聖製送張尚書巡邊
作者：胡皓
朝代：唐

paragraphs: 燕公爲漢將，武德奉文思。
利用經戎莽，英圖叶聖詒。
塞沙制長策，窮石卷搖旗。
萬里要相賀，三邊又在茲。
稜威方逐逐，談笑坐怡怡。
寵餞紛郊道，充廚竭御司。
嘗醪企行邁，聽樂罷漣洏。
衮旒垂翰墨，纓蕤迭賦詩。
金山無積阻，玉樹有華滋。
請迨炎風暮，歸旌候此時。